OpenLLM-France/wikimedia huggingface dataset:
# Punta de Riba-roja

La Punta de Riba-roja és una muntanya de 401 metres que es troba al municipi de Maials, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Brava (pel·lícula)

Brava és una pel·lícula dramàtica espanyola del 2017 dirigida per Roser Aguilar, el segon llargmetratge, protagonitzat per Laia Marull (qui va passar una hora amb una psicòloga per preparar el personatge), en la que aprofundeix en la psicologia de la dona víctima de violació. Fou estrenada al Festival de Màlaga. Ha estat doblada al català.

## Sinopsi

La vida de Janine sembla anar bé fins que sofreix una agressió sexual al metro de Barcelona, i poc després és testimoni de com el mateix grup d'agressors viola una noia a pocs metres. Tractant de fugir del seu turment interior, escapa al poble on ara viu el seu pare intentant ocultar les seves ferides i coneix Pierre, un escultor d'obes de ferro. Però allí, lluny de trobar la pau, s'acostarà al seu costat més fosc.

## Repartiment

* Laia Marull ... Janine
* Bruno Todeschini ... Pierre
* Emilio Gutiérrez Caba... Manel
* Sergio Caballero ... Martí
* Francesc Orella ... Sergent Videla
* Maria Ribera ... Núria
* Mikel Iglesias ... Ruben
* Roger Príncep ... Max

## Nominacions
### Premis Gaudí de 2018

| Categoria | Persona | Resultat |
| Millor pel·lícula | | Nominada |
| Millor actriu | Laia Marull | Nominada |
| Millor actor secundari | Emilio Gutiérrez Caba | Nominada |

## Referències

* ↑ Roser Aguilar viaja a la "autodestrucción" en la película 'Brava' con Laia Marull, La Vanguardia, 3 de juliol de 2017
* ↑ Roser Aguilar enarbola la bandera del feminismo, El Periódico, 21 de març de 2017
* ↑ Brava a esadir.cat
* ↑ Roser Aguilar estrena su nueva película ‘Brava’, a cimamujerescineastas.es
* ↑ Brava al web de l'Acadèmia del Cinemaa
# Província de Wardak

La província de Wardak o Maidan Wardag (paixtu میدان وردګ persa میدان وردک; també Wardag, Vardak i altres variacions del nom) és una divisió administrativa de l'Afganistan. Té una població 540.100 habitants i una superfície de 9.934 km². La capital és Maidan Shar. La població és de majoria paixtu. El 2009 pràcticament tota la província estava en mans dels talibans.

## Districtes

Districtes de Wardak :
| Districte | Població | Àrea | Ethnical data(%) | Notes |
| Chak | 83.376 | 1.273 | | |
| Day Mirdad | 28.865 | | |
| Hisa-I-Awali Bihsud | 25.079 | | | |
| Jaghatu | 46.667 | | | Traslladat des de la província de Ghazni el 2005 |
| Jalrez | 44.873 | | | |
| Markazi Bihsud | 94.328 | | | |
| Maidan Shar | 35.008 | | 85% Paixtus, 14% Tadjiks, 1% Hazares | |
| Narkh | 56,354 | | 80% Paixtus, 15% Tadjiks, 5% Hazares | |
| Saydabad | 114.793 | 1.163 | | |

## Governadors (des de 1933)

* 1. Mr. Abdul Baqi “Yousafzai” 1933-?
* 2. Mr. Mohammad Ebrahim “Abbasi”
* 3. Mr. Abdul Malik “Lal Purwal”
* 4. Mr. Abdul Samad “Bakhshi” ?-1973
* 5. Mr. Abdul Qadir “Qazi” 1973-?
* 6. Mr. Amir Mohammad “Amiri” ?-1978
* 7. Mr. Ghulam Hassan 1978-1979
* 8. Mr. Azizullah “Wagarrai” 1979
* 9. Mr. Mehmood “Ghafuri” 1979
* 10. Mr. Ahmad Jan “Razma Awar” 1979-?
* 11. Mr. Ghulam Rasool “Yousufi”
* 12. Mr. Besmillah “Omar” ?-1986
* 13. Mr. Mohammad Sharif “Noori” 1986-?
* 14. Mr. Sher Mohammad “Walasyar”
* 15. Mr. Hayatullah “Raziqi”
* 16. Mr. General Mohammad Zarif “Amarkhel”
* 17. Mr. Fazal Din “Mehri”
* 18. Mr. Dr. Ezattullah “Anwari” ?-1996
* 19. Mr. Mullah Abdul Rashid 1996-?
* 20. Mr. Mullah Abdul Samad “Khanjaree”
* 21. Mr. Mullah Abdul Hakim “Haqani”
* 22. Mr. Mullah Shamsuddin ?-2001
* 23. Mr. Al-Haj Saifullah “Ahmadzai” 2001-2002
* 24. Mr. Al Haj Hamid Ullah “Tokhai” 2002
* 25. Mr. Al-Haj Raz Mohammad Dalili 2002-2003
* 26. Mr. Abdul Jabbar”Naeemi” 2003-

## Referències

* ↑ Statistics Office of Afghanistan. "Settled Population of country by Provinces and sex for 2006-2009 years
* ↑ http://www.mrrd.gov.af/nabdp/Provincial%20Profiles/Wardak%20PDP%20Provincial%20profile.pdf Wardak Provincial Profile - MRRD
* ↑ Afghanistan Geographic & Thematic Layers
* ↑ Ethnic demographic statistics taken from http://www.aims.org.af Arxivat 2007-09-29 a Wayback Machine.

## Enllaços externs

* Pàgina del govern provincial Arxivat 2013-07-28 a Wayback Machine.
# Efecte Mohring

L'efecte Mohring és l'observació que, si la freqüència d'un servei de trànsit (p. ex., busos per hora), augmenta amb la demanda, un augment de la demanda redueix el temps d'espera dels passatgers a les parades i estacions. Com que el temps d'espera forma part dels costos de transport experimentats per l'usuari en qüestió, l'efecte Mohring implica que els serveis de transport públic tenen rendiments creixents d'escala respecte al nombre d'usuaris. L'efecte rep el nom de Herbert Mohring, professor de la Universitat de Minnesota qui va identificar aquesta propietat el 1972.

## Referències

* ↑ William Vickrey (1980). "Optimal transit subsidy policy," Transportation, Vol. 9 No. 4, 389-409
* ↑ Mohring, H. (1972). "Optimization and Scale Economies in Urban Bus Transportation," American Economic Review, 591-604.
# Efecte Nova Terra

L'efecte Nova Terra o efecte Nóvaia Zemlià és un exemple de miratge polar, causat per l'alta refracció de la llum solar entre les termoclines atmosfèriques. Porta el nom per la regió russa de Nova Terra (rus: Но́вая Земля́, Nóvaia Zemlià), on fou observat per primera vegada.
L'efecte Nova Terra permet veure el sol després de la seva posta rere (astronòmicament parlant) la línia de l'horitzó i en funció de la situació meteorològica, l'efecte presentarà el Sol com una línia o un quadrat, que de vegades s'anomena «Sol rectangular». El miratge necessita raigs solars de com a mínim 400 quilòmetres de llarg per tenir una capa d'inversió que permeti conduir l'ona lluminosa. El miratge depèn del gradient tèrmic de la capa d'inversió. La llum solar ha de superar la curvatura de la Terra almenys 400 quilòmetres per permetre un augment de l'elevació de 5 graus per poder veure el disc solar. Degut a la necessària longitud dels raigs solars, aquest efecte s'observa principalment en latituds elevades.
La primera persona a observar i descriure el fenomen fou Gerrit de Veer, fuster i cronista de la tercera expedició (1596-1597) a la regió àrtica de Nova Terra del navegant neerlandès Willem Barentsz.

## Enllaços externs

* Homage to Gerrit de Veer, novaya zemlya effect occur almost every day Arxivat 2017-11-08 a Wayback Machine. Informació i imatges
# Ptychadena cooperi

Ptychadena cooperi és una espècie de granota que viu a Etiòpia.
Està amenaçada d'extinció per la pèrdua del seu hàbitat natural.

## Referències

* Largen, M. 2004. Ptychadena cooperi. Llista Vermella d'Espècies Amenaçades de la UICN 2006. Consulta: 19 d'abril del 2008.
# Ptychadena christyi

Ptychadena christyi és una espècie de granota que viu a la República Democràtica del Congo i Uganda.
Està amenaçada d'extinció per la pèrdua del seu hàbitat natural.

## Referències

* Largen, M. & Howell, K. 2004. Ptychadena christyi. Llista Vermella d'Espècies Amenaçades de la UICN 2006. Consulta: 19 d'abril del 2008.
# Ptychadena chrysogaster

Ptychadena chrysogaster és una espècie de granota que viu a Burundi, República Democràtica del Congo, Ruanda, Tanzània i Uganda.

## Referències

* Drewes, R. & Pickersgill, M. 2004. Ptychadena chrysogaster. Llista Vermella d'Espècies Amenaçades de la UICN 2006. Consulta: 19 d'abril del 2008.
# Pujerra

Pujerra és un poble de la província de Màlaga (Andalusia), que pertany a la comarca de la Serranía de Ronda. Per carretera està situat a 117 quilòmetres de Màlaga i a 652 km de Madrid. El 2006 tenia 316 habitants; el 2000 tenia 304. Les festes locals se celebren durant el mes de Juny en honor del patró del poble Sant Antoni de Pàdua. Conta una llegenda que el rei visigot Wamba va viure en un poblat proper (Cenay) a Pujerra.
# Pujol

«Pujol» té aquests significats:
* Pujol (Peramea), poble del terme municipal de Baix Pallars, a la comarca del Pallars Sobirà
* Pujol (Torrefeta i Florejacs), masia de les Cases de la Serra, al municipi de Torrefeta i Florejacs (la Segarra)
* Pujol (geologia), tipus de formació muntanyenca
* Biografies:
** Agustí Pujol, escultor català
** Andreu Pujol Mas (Breda, 1986), escriptor, historiador i historiador de l'art català
** Anna Pujol Puigvehí, historiadora, professora i arqueòloga
** Climent Pujol i Villegas, jesuïta català
** David Pujol, diversos personatges
** Emili Pujol i Villarrubí, músic català
** Esteve Pujol i Badà, polític català del PSC
** Francesc Pujol i Pons, compositor català
** Jaume Pujol i Balcells, religiós català, arquebisbe de Tarragona des del 2004
** Jaume Pujol Rosdevall
** Joan Pere Pujol, nacionalista nord-català
** Joan Pujol, poeta mataroní
** Joan Pujol García, espia català
** Jordi Pujol (desambiguació), diversos personatges
** Josep Pujol, diversos personatges
** Joseph Pujol, Le Pétomane, artista marsellès
** Josep Maria Pujol Artigas, empresari català
** Josep Maria Pujol i Sanmartín, lingüista català
** Lluís Pujol, futbolista
** Miquel Pujol i Grau, violoncel·lista i compositor català
** Oriol Pujol i Ferrusola, polític català, fill de Jordi Pujol i Soley
** Valerià Pujol i Bosch, poeta i escriptor català
Viccionari
# Província de Sivas

La província de Sivas es troba a la part oriental de la regió d'Anatòlia central de Turquia; és la segona província més gran del país. La seva capital és la ciutat de Sivas.
Les províncies adjacents a Sivas són Yozgat a l'oest, Kayseri al sud-oest, Kahramanmaraş al sud, Malatya al sud-oest, Erzincan a l'est, Giresun al nord-est, i Ordu al nord. La seva capital és Sivas.
La majoria de la província de Sivas comparteix el clima de la regió d'Anatòlia central, en la qual la temporada estiuenca és càlida i seca, mentre que els hiverns són freds i amb neu. Tanmateix, la part del nord de la província comparteix el clima de la mar Negra, mentre que la porció oriental comparteix el clima de la regió més alta d'Anatòlia oriental.
Aquesta província destaca per les seves aigües termals.

## Districtes

La província de Sivas es divideix en 17 districtes (el districte de la capital apareix en negreta):
| Akıncılar Altinyayla Divriği Doğanşar Gemerek Gölova Gürün Hafik İmranlı | Kangal Koyulhisar Şarkışla Sivas Suşehri Ulaş Yıldızeli Zara |

## Història

La ruta de la Seda i la ruta reial persa passaven a través de Sivas.
Segons les fonts històriques, la regió de la província de Sivas va ser habitada per primera vegada durant el període de la civilització hitita, abans del començament del 2000 aC i esdevingué un assentament important. La regió, llavors, es va trobar amb els regnats dels frigis, lidis, assiris, seljúcides, romans d'Orient, romans, danixmendites, i les civilitzacions de l'Il-kanat, els eretnaoğulları i els otomans.
Els fonaments de la moderna República Turca s'establiren en el congrés de Sivas, reunit a tal efecte el 4 de setembre de 1919, durant la presidència de Mustafa Kemal Atatürk; així doncs, la província de Sivas va esdevenir important per a la història de la nació turca.

## Enllaços externs

* Sivas News - Notícies de Sivas.
* Sivas Gazete - Notícies en línia sobre Sivas Arxivat 2019-07-16 a Wayback Machine..
# Purple Sage

Purple Sage és una concentració de població designada pel cens dels Estats Units a l'estat de Wyoming. Segons el cens del 2000 tenia 413 habitants.

## Demografia

Segons el cens del 2000, Purple Sage tenia 413 habitants, 131 habitatges, i 99 famílies. La densitat de població era de 171,5 habitants/km².
Dels 131 habitatges en un 50,4% hi vivien nens de menys de 18 anys, en un 55,7% hi vivien parelles casades, en un 13% dones solteres, i en un 23,7% no eren unitats familiars. En el 14,5% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,56.
Per edats la població es repartia de la següent manera: un 36,3% tenia menys de 18 anys, un 13,1% entre 18 i 24, un 36,8% entre 25 i 44, un 10,4% de 45 a 60 i un 3,4% 65 anys o més.
L'edat mediana era de 25 anys. Per cada 100 dones de 18 o més anys hi havia 108,7 homes.
La renda mediana per habitatge era de 32.303 $ i la renda mediana per família de 45.156 $. Els homes tenien una renda mediana de 27.014 $ mentre que les dones 20.357 $. La renda per capita de la població era de 16.394 $. Entorn del 6,1% de les famílies i el 8,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Purple Sage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Purple Sage». American Fact Finder. Oficina del Cens dels Estats Units, 12-01-2010.
# Borralha

Borralha era una freguesia ("parròquia civil") del municipi d'Águeda, districte d'Aveiro, Portugal. Tenia una superfície de 9,6 km² i el 2011 tenia 2.230 habitants.
El 2013 es va fusionar amb Águeda per formar la nova freguesia d'Àgueda e Borralha.

## Llocs d'interés

* Agueiro
* Alteiralto
* Alto do Vale do Grou
* Amaínho
* Brejo
* Candam
* Carrasqueira
* Casais
* Casarão Castinceira
* Catraia
* Chapado
* Horta Velha
* Lomba
* Machuqueira
* Nova Borralha
* Pinheirais
* Redolho
* S. Tiago
* Vale do Forno
* Vista

## Religió

La diòcesi d'Aveiro de l'Església Catòlica Romana portuguesa inclou la parròquia de Borralha com a part de l'arxiprestat d'Àgueda.

## Referències

* ↑ «Junta de Freguesia da Borralha» (en portuguese). cm-agueda.pt. Câmara Municipal de Águeda. Arxivat de l'original el 12 març 2008. [Consulta: 13 maig 2014].
* ↑ «Lei n.º 11-A/2013 de 28 de janeiro» (en portuguese). Diário da República, 28-01-2013. [Consulta: 13 maig 2014].
* ↑ «Paróquia de Borralha» (en portuguese). diocese-aveiro.pt. Diocese of Aveiro. [Consulta: 13 maig 2014].
* ↑ «Arciprestado de Águeda» (en portuguese). diocese-aveiro.pt. Diocese of Aveiro. [Consulta: 13 maig 2014].
# Bressieux

Bressieux és un municipi francès situat al departament de la Isèra i a la regió d'Alvèrnia-Roine-Alps. L'any 2007 tenia 86 habitants.

## Demografia
### Població

El 2007 la població de fet de Bressieux era de 86 persones. Hi havia 40 famílies de les quals 8 eren unipersonals (8 homes vivint sols), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 38 eren l'habitatge principal de la família, 6 eren segones residències i 5 estaven desocupats. 48 eren cases i 1 era un apartament. Dels 38 habitatges principals, 34 estaven ocupats pels seus propietaris, 2 estaven llogats i ocupats pels llogaters i 2 estaven cedits a títol gratuït; 3 tenien tres cambres, 4 en tenien quatre i 31 en tenien cinc o més. 32 habitatges disposaven pel capbaix d'una plaça de pàrquing. A 17 habitatges hi havia un automòbil i a 21 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bressieux el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 8 | 65 a 69 | 8 |
| 0 | 60 a 64 | 0 |
| 4 | 55 a 59 | 4 |
| 0 | 50 a 54 | 8 |
| 0 | 45 a 49 | 0 |
| 8 | 40 a 44 | 4 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 12 | 15 a 19 | 4 |
| 0 | 10 a 14 | 8 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 54 persones, 37 eren actives i 17 eren inactives. De les 37 persones actives 35 estaven ocupades (19 homes i 16 dones) i 2 estaven aturades (2 homes). De les 17 persones inactives 15 estaven jubilades i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'únic servei als particulars que hi havia el 2009 era un restaurant.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bressieux a l'INSEE.
* Évolution et structure de la population Fitxa amb el detall de dades de Bressieux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Prémesques

Prémesques és un municipi francès, situat a la regió dels Alts de França, al departament del Nord. L'any 2006 tenia 2.135 habitants. Limita al nord amb Houplines, al nord-est amb Pérenchies, a l'oest amb La Chapelle-d'Armentières, a l'est amb Lomme, al sud-oest amb Ennetières-en-Weppes i al sud-est amb Capinghem.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.014 | 1.141 | 1.089 | 1.416 | 1.922 | 1.925 | 2.135 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001 - | Joël Turpin | |
# Préjano

Préjano és un municipi de la Rioja, a la regió de la Rioja Baixa. Es troba en el marge esquerre del riu Ruesca, afluent del Cidacos. Va ser un antic poble miner, avui dia els seus habitants es mantenen gràcies a l'agricultura i la indústria de la capital de la comarca: Arnedo.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Prejano.tk Arxivat 2019-05-14 a Wayback Machine.
* Prejano.es.vg Arxivat 2007-10-13 a Wayback Machine.
* www.prejano.com Arxivat 2020-08-14 a Wayback Machine.
# Pungtungia hilgendorfi

Pungtungia hilgendorfi és una espècie de peix cipriniforme de la família dels ciprínids.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: el Japó.

## Referències

* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pungtungia herzi

Pungtungia herzi és una espècie de peix cipriniforme de la família dels ciprínids que es troba a Àsia: el Japó i Corea.
És un peix d'aigua dolça i de clima temperat. Els mascles poden assolir 11,8 cm de longitud total.

## Referències

* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* 1 2 3 FishBase (anglès)
* ↑ Yue, P., 1998. Gobioninae. p. 232-389. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.

## Enllaços externs

* AQUATAB
# Brockhampton Press

Brockhampton Press fou una editorial britànica amb seu a Leicester.

## Llibres infantils

A partir del 1940, Brockhampton Press, que originalment s'especialitzava en llibres infantils, publicà la sèrie de còmics d'Astèrix, moltes de les col·leccions de contes d'Enid Blyton (incloent-hi Els Set Secrets), molts dels títols de Biggles de W. E. Johns, gran part de la sèrie «Ian and Sovra» d'Elinor Lyon, els «Cherry books» de Will Scott i els llibres infantils de l'autor escocès Nigel Tranter.
Així mateix, publicà sèries de llibres infantils, incloent-hi la Hampton Library i la Super Hampton Library.

## Sèries de no-ficció

A la dècada del 1990, Brockhampton Press publicà diverses sèries de no-ficció i de referència per al mercat popular, com ara la Brockhampton Library i la sèrie Brockhampton Reference.

## Història militar

Avui en dia, Brockhampton Press és un segell editorial de Hodder Headline, i és conegut pels seus llibres d'història militar, incloent-hi obres de l'historiador David Nicolle.

## Referències

* ↑ Austin J. Ruddy, «What the city got rid of to make way for indoor market hall», Leicester Mercury, 31 gener 2018. Consulta: 27 gener 2021.
* ↑ «Butchart writes Secret Seven novels for Hachette», The Bookseller, 10 octubre 2017. Consulta: 27 gener 2021.
* ↑ The Biggles Information Web Site, biggles.info. Consulta: 27 gener 2021.
* ↑ The Brockhampton Library (Brockhampton Press) - Book Series List, publishinghistory.com. Consulta: 27 gener 2021.
* ↑ Brockhampton Press Ltd (Publishers), writewords.org.uk. Consulta: 27 gener 2021.
* ↑ Rod Stewart, «Caxton's books for the masses», The Bookseller, 5 setembre 2020. Consulta: 27 gener 2021.
# Celestino Andrés Sánchez Ramos

Celestino Andrés Sánchez Ramos (Màlaga, 24 de juliol de 1950) és un sindicalista i polític català d'origen andalús establert a Barberà del Vallès.

## Biografia

Establert a Sabadell vers el 1960, estudiar oficialia industrial i mestria en la branca d'electricitat a l'Escola Industrial de Sabadell i a l'Escola Industrial de Barcelona. Treballà com a lampista i electricista, i exercí el sindicalisme durant els darrers anys del franquisme dins les files de CCOO. Militant del PSUC i de les Joventuts Comunistes de Catalunya des de 1967. Fou detingut i jutjat tres cops per associació il·lícita, propaganda il·legal i manifestació no pacífica, i condemnat a vint-i-un mesos de presó, dels quals només complí quatre.
Fou elegit diputat per la província de Barcelona a les eleccions al Parlament de Catalunya de 1980 i fou Secretari de la Comissió de Política Territorial del Parlament de Catalunya. El 1982 fou un dels quatre diputats que abandonà el PSUC per a ingressar al Partit dels Comunistes de Catalunya (PCC). A les eleccions al Parlament de Catalunya de 1988 fou escollit novament diputat per Iniciativa per Catalunya. Fou secretari quart del Parlament de Catalunya, de la Comissió de Reglament i portaveu del Grup Mixt.
A les eleccions municipals espanyoles de 1999 fou escollit regidor de l'ajuntament de Barberà del Vallès per Esquerra Unida i Alternativa, i de 2003 a 2009 ha estat tinent d'alcalde de participació ciutadana. Actualment és president de la Fundació Pere Ardiaca. També es troba integrat en el moviment dels "iaioflautes", vinculat al Moviment 15-M.

## Referències

* ↑ Diputats del Parlament de Catalunya en la I Legislatura p. 107
* ↑ Diputats del Parlament de Catalunya en la III Legislatura p. 168
* ↑ «Relleu generacional al grup municipal d'EUiA de Barberà del Vallès». l'Independent de Barberà, 184, 24-04-2009. Arxivat de l'original el 2012-05-09 [Consulta: 26 novembre 2009]. Arxivat 2012-05-09 a Wayback Machine.
* ↑ Fundació Pere Ardiaca. «La Fundació. Presentació». Arxivat de l'original el 2018-06-12. [Consulta: 26 agost 2012].
* ↑ Barranco, Rebeca. «"Nos sentimos hijos del 15-M"», 24-08-2012.

## Enllaços externs

* L'independent de Barberà núm 184 Arxivat 2012-05-09 a Wayback Machine. (abril 2009) on s'anuncia la seva marxa del consistori
* Partidos en liza: el PSUC (7) a la Vanguardia, 13 de març de 1980